ਮਰਦਾਂਪੁਰ
ਮਰਦਾਪੁਰ  ਭਾਰਤੀ ਪੰਜਾਬ ਦੇ ਪਟਿਆਲਾ ਜ਼ਿਲ੍ਹੇ ਦੇ ਬਲਾਕ ਘਨੌਰ ਦਾ ਇੱਕ ਪਿੰਡ ਹੈ। ਇਹ ਪੁਰਾਣਾ ਇਤਿਹਾਸਕ ਪਿੰਡ ਹੈ ਜਿੱਥੇ ਸਵਾ ਸੌ ਘਰਾਂ ਵਿੱਚ ਚਾਰ ਹਜ਼ਾਰ ਤੋਂ ਵੱਧ ਆਬਾਦੀ ਵਸਦੀ ਹੈ।ਮਰਦਾਂਪੁਰ ਨੇੜਲੇ ਥੇਹ ਲਾਗੇ 1794ਈ. ਵਿੱਚ ਪਟਿਆਲਾ ਰਿਆਸਤ ਦੇ ਰਾਜਾ ਸਾਹਿਬ ਸਿੰਘ ਦੀ ਭੈਣ ਸਾਹਿਬ ਕੌਰ ਨੇ ਮਰਦਾਨਾ ਲਿਬਾਸ ‘ਚ ਜੰਗ ਲੜਕੇ ਮਰਹੱਟਿਆਂ ਦੇ ਸਿਪਾਹਸਲਾਰ ਅੰਟਾਰਾਓ ਦੀਆਂ ਫੌਜਾਂ ਨੂੰ ਲੱਕ ਤੋੜਵੀਂ ਹਾਰ ਦੇ ਕੇ ਮਰਹੱਟਿਆਂ ਦਾ ਪੰਜਾਬ ‘ਚ ਦਾਖਲਾ ਰੋਕਿਆ ਸੀ।

ਪਿੰਡ ‘ਚ ਸੈਂਕੜੇ ਸਾਲ ਪੁਰਾਣਾ ਬੋਹੜ (ਬਰੋਟਾ) ਹੈ ਜੋ 3-4 ਬਿੱਘੇ ਜ਼ਮੀਨ ਵਿੱਚ ਫੈਲਿਆ ਹੈ। ਇਸ ਤੋਂ ਇਲਾਵਾ ਇੱਕ ਪੁਰਾਣੀ ਹਵੇਲੀ ਚੌਕ ਪੱਤੀ ‘ਚ ਹੈ, ਉਹ ਹੁਣ ਖੰਡਰ ਬਣ ਚੁੱਕੀ ਹੈ। ਪਿੰਡ ਨੇ ਕਈ ਸ਼ਹੀਦ ਪੈਦਾ ਕੀਤੇ ਹਨ ਜਿਹਨਾਂ ਵਿੱਚ ਰਤਨ ਸਿੰਘ ਦਾ ਨਾਂ ਜੈਤੋ ਦੇ ਮੋਰਚੇ ਲਈ ਤੇ ਬਾਬੂ ਸਿੰਘ,ਕਿਹਰ ਸਿੰਘ ਦਾ ਨਾਂ ਅਜ਼ਾਦ ਹਿੰਦ ਫੌਜ ਲਈ ਪ੍ਰਸਿੱਧ ਹੈ।

ਹਵਾਲੇ

ਪਟਿਆਲਾ ਜ਼ਿਲ੍ਹੇ ਦੇ ਪਿੰਡ